ภาคเหนือยังคงมีฝนตกหนักถึงหนักมาก เตือนประชาชนพื้นที่เสี่ยงภัยระวังอันตราย อาจทำให้เกิดน้ำท่วมฉับพลัน น้ำป่าไหลหลากได้
ภาคเหนือยังคงมีฝนตกหนักถึงหนักมาก เตือนประชาชนพื้นที่เสี่ยงภัยระวังอันตราย อาจทำให้เกิดน้ำท่วมฉับพลัน น้ำป่าไหลหลากได้นายธนาวุฒิ ปัญจพรอุดมลาภ ผู้อำนวยการศูนย์อุตุนิยมวิทยาภาคเหนือ เปิดเผยว่า ภาคเหนือยังคงมีฝนตกต่อเนื่องและมีฝนตกหนักบางแห่ง ซึ่งร่องมรสุมพาดผ่านภาคเหนือตอนล่าง ภาคกลางตอนบนและภาคตะวันออกเฉียงเหนือ ประกอบกับมรสุมตะวันตกเฉียงใต้กำลังแรงพัดปกคลุมทะเลอันดามัน ประเทศไทยและอ่าวไทย ทำให้ประเทศไทยมีฝนตกต่อเนื่องและฝนตกหนักบางแห่ง ขอให้ประชาชนในพื้นที่เสี่ยงภัยระวังอันตรายจากฝนตกหนักและฝนที่ตกสะสม เพราะอาจทำให้เกิดน้ำท่วมฉับพลันและน้ำป่าไหลหลากได้ พยากรณ์อากาศบริเวณภาคเหนือ ตั้งแต่บัดนี้ - 30 สิงหาคม 2562 มีฝนฟ้าคะนอง ร้อยละ 40-60 ของพื้นที่กับมีฝนตกหนักบางแห่ง ส่วนในช่วงวันที่ 31 สิงหาคม - 2 กันยายน 2562 มีฝนฟ้าคะนอง ร้อยละ 70-80 ของพื้นที่และมีฝนตกหนักถึงหนักมากบางแห่งเกษตรกรควรระวังอันตรายและป้องกันความเสียหาย จากสภาวะดังกล่าว นอกจากนี้ ควรระวังและป้องกันการระบาดของโรคพืชที่เกิดจากเชื้อรา ซึ่งจะทำให้ผลผลิตลดลงและด้อยคุณภาพ ส่วนในพื้นที่ซึ่งมีน้ำท่วมหากระดับน้ำลดลงแล้วเกษตรกรควรรีบระบายน้ำออกจากพื้นที่เพาะปลูกอย่าให้น้ำขังบริเวณโคนต้นพืชนาน เพราะจะทำให้รากพืชขาดอากาศ ต้นพืชอาจตายได้